CELEX: 62021TN0102
Language: sk
Date: 2021-02-18 00:00:00
Title: Vec T-102/21: Žaloba podaná 18. februára 2021 – Bastion Holding a iní/Komisia

10.5.2021   
            
            
               SK
            
            
               Úradný vestník Európskej únie
            
            
               C 182/58
            
         
      Žaloba podaná 18. februára 2021 – Bastion Holding a iní/Komisia
      (Vec T-102/21)
      (2021/C 182/78)
      Jazyk konania: angličtina
      
         Účastníci konania
      
      
         Žalobkyne: Bastion Holding BV (Amsterdam, Holandsko) a 35 ďalších účastníkov konania (v zastúpení: . Braeken a X.Y.G. Versteeg, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  v prvom rade, zrušil napadnuté rozhodnutie C(2020) 8286 final z 20. novembra 2020 o zmene režimu SA.57712 – COVID-19: režim priamych dotácií na podporu fixných nákladov malým a stredným podnikom postihnutých pandémiou COVID-19 [SA.59535 (2020/N)], v rozsahu, v akom sa týka spoločne a) rozlišovania medzi malými a strednými podnikmi a inými podnikmi a b) maximálnej sumy 90 000 eur,
               
            
                  —
               
               
                  subsidiárne, zrušil napadnuté rozhodnutie v rozsahu, v akom sa týka buď a) rozlišovania medzi malými a strednými podnikmi a inými podnikmi alebo b) maximálnej sumy 90 000 eur,
               
            
                  —
               
               
                  subsidiárne zrušil napadnuté rozhodnutie v celom rozsahu;
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby uvádza žalobkyňa dva žalobné dôvody.
      
                  1.
               
               
                  Prvý žalobný dôvod je založený na tom, že Komisia nezačala konanie o formálnom preskúmaní, keďže nesprávne rozhodla, že opatrenie spornej pomoci nevznáša nijakú pochybnosť o jej zlučiteľnosti s vnútorným trhom.
               
            
                  2.
               
               
                  Druhý žalobný dôvod je založený na procesných chybách na strane Komisie, keďže napadnuté rozhodnutie obsahuje nedostatočné odôvodnenie.